**Δομή Σχεδίου Μαθήματος**

**1. ΤΑΥΤΟΤΗΤΑ ΣΧΕΔΙΟΥ ΜΑΘΗΜΑΤΟΣ**

#### **Τίτλος Σχεδίου Μαθήματος:**

Η Μεσόγειος θάλασσα - ΓΕΩΛΟΓΙΑ-ΓΕΩΓΡΑΦΙΑ

***Βαθμίδα - Τάξη***

Γυμνάσιο – Β ‘ Γυμνασίου

***Εμπλεκόμενες γνωστικές περιοχές και συμβατότητα με ΠΣ***

Α. Μάθημα 14 «Η Μεσόγειος θάλασσα» και Μάθημα 15 «Οι άνθρωποι στη Μεσόγειο» Γεωλογία-Γεωγραφία

Β. Στόχοι όπως αναφέρονται στο ΠΣ (Φ.Ε.Κ. 304 τεύχος Β΄ 13-03-2003)

Οι μαθητές/τριες επιδιώκεται:

* Να αναφέρουν κάποια από τα ιδιαίτερα φυσικά και ανθρωπογενή χαρακτηριστικά της Μεσογείου.
* Να συνδέουν τη γεωγραφική θέση της Μεσογείου με την ιστορική και πολιτιστική της σημασία.

Επίσης (στο ΑΠΣ) προτείνονται οι παρακάτω δραστηριότητες:

* Με τη βοήθεια κατάλληλων χαρτών μελετούν τα ιδιαίτερα φυσικά και ανθρωπογενή χαρακτηριστικά της Μεσογείου.
* Συγκεντρώνουν στοιχεία για τους πολιτισμούς που αναπτύχθηκαν στη Μεσόγειο και, όσο τους επιτρέπει η ηλικία τους, τους συσχετίζουν με τη θέση της Μεσογείου, μεταξύ τριών ηπείρων και με τα ευνοϊκά κλιματικά χαρακτηριστικά της.
* Μελετούν χαρακτηριστικές χώρες της Μεσογείου (Γλώσσα, Ιστορία, Οικιακή Οικονομία).

 Γ. Προβλέπεται από το Αναλυτικό πρόγραμμα Σπουδών Γεωλογίας- Γεωγραφίας Β’ Γυμνασίου η διδασκαλία των μαθημάτων 14 και 15, της Ενότητας Β «Φυσικό περιβάλλον της Ευρώπης ».

***Χρονική διάρκεια***

Δύο διδακτικές ώρες

**2** **ΠΙΘΑΝΕΣ ΑΝΤΙΛΗΨΕΙΣ ΜΑΘΗΤΩΝ/ΤΡΙΩΝ ΓΙΑ ΤΟ ΠΡΟΣ ΜΕΛΕΤΗ ΘΕΜΑ**

Αρκετοί/ές μαθητές/τριες ενδέχεται:

* να θεωρούν ότι οι ακτές στο βορρά της Μεσογείου είναι μορφολογικά ίδιες με τις ακτές στο νότο της Μεσογείου
* να θεωρούν ότι τα νερά της Μεσογείου έχουν την ίδια αλμυρότητα με τα νερά του Ατλαντικού
* να μην αντιλαμβάνονται την ομοιότητα στα πολιτιστικά στοιχεία των χωρών της Μεσογείου

**3. ΠΡΟΑΠΑΙΤΟΥΜΕΝΕΣ ΓΝΩΣΕΙΣ ΚΑΙ ΕΠΙΘΥΜΗΤΕΣ ΔΕΞΙΟΤΗΤΕΣ**

Οι μαθητές/τριες θα πρέπει να:

i.είναι εξοικειωμένοι/ες με τους γενικούς χάρτες της Ευρώπης (γεωμορφολογία και χώρες) .  Αυτή η γνώση θα πρέπει να έχει κατακτηθεί στις τελευταίες τάξεις του Δημοτικού σχολείουόπου και διδάχθηκε.

ii. είναι εξοικειωμένοι/ες με τη χρήση ενός φυλλομετρητή (browser), δηλαδή να μπορούν να προσπελάσουν κάποια διεύθυνση στο διαδίκτυο.

iii. να μπορούν να «διαβάσουν» γενικούς αλλά και θεματικούς χάρτες βασιζόμενοι στα σύμβολα του υπομνήματός τους.  Αυτή είναι γνώση που επίσης αναμένεται να έχει κατακτηθεί στο Δημοτικό σχολείο και στην Α’ τάξη του Γυμνασίου.

**4. ΣΚΟΠΟΣ ΣΧΕΔΙΟΥ ΜΑΘΗΜΑΤΟΣ - ΠΡΟΣΔΟΚΩΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ**

**Γνωστικά:**

Στο τέλος του μαθήματος οι μαθητές/τριες πρέπει:

1. Να γνωρίζουν και να μπορούν να αιτιολογούν τον τρόπο σχηματισμού της Μεσογείου θάλασσας.

2. Να γνωρίζουν και να μπορούν να αιτιολογούν ότι ο οριζόντιος διαμελισμός στο βορρά είναι διαφορετικός από αυτόν στο νότο της Μεσογείου.

3. Να εντοπίζουν στον χάρτη της Ευρώπης τα πιο σημαντικά γεωμορφολογικά στοιχεία της Μεσογείου (νησιά, χερσονήσους, θάλασσες, ηφαίστεια) και τα σημεία επικοινωνίας της με άλλες θάλασσες/ωκεανούς.

4.Να αντιλαμβάνονται την επίδραση του μεσογειακού κλίματος στο είδος της βλάστησης που επικρατεί στην περιοχή.

5.Να ερμηνεύουν την αυξημένη αλατότητα της Μεσογείου.

6.Να γνωρίζουν και να μπορούν να περιγράψουν ορισμένες από τις πολιτισμικές αλληλεπιδράσεις ανάμεσα στους μεσογειακούς λαούς λόγω του ότι η Μεσόγειος είναι θαλάσσιος δρόμος και σταυροδρόμι ηπείρων.

7. Να αντιλαμβάνονται και να μπορούν να αιτιολογούν τις περιβαλλοντικές επιπτώσεις των ανθρώπινων δραστηριοτήτων στη Μεσόγειο, όπως είναι η ρύπανση και η υπεραλίευση.

**Ως προς τις ΤΠΕ:**

8. Να εξοικειωθούν με την χρήση διαδραστικών εφαρμογών (χάρτες, κουίζ κ.λπ) και να αντιληφθούν τις πολλές δυνατότητες που μπορεί να τους προσφέρουν στη μελέτη της Γεωλογίας - Γεωγραφίας, στην κατανόηση των πληροφοριών και στην εμπέδωση των γνώσεων.

9. Να εξοικειωθούν με τα εργαλεία του διαδραστικού πίνακα, μέσω των διαδραστικών εφαρμογών.

10. Να εξοικειωθούν με τη χρήση του διαδικτύου και του φυλλομετρητή (browser), και να αντιληφθούν ότι επειδή το διαδίκτυο μπορεί να προσφέρει πρακτικά απεριόριστη ποσότητα πληροφορίας, πρέπει να μάθουν να τη διαχειρίζονται.

**Στάσεις-αξίες-δεξιότητες:**

11. Να κοινωνικοποιηθούν στο επίπεδο της ομάδας και της ολομέλειας της τάξης

12. Να αποκτήσουν τη δεξιότητα/ικανότητα να συνεργάζονται με τους/τις συμμαθητές/τριές τους, να  επιχειρηματολογούν για να στηρίξουν τις απόψεις τους και να παρουσιάζουν τις απόψεις τους στο κοινό (τάξη).

**5. ΟΡΓΑΝΩΣΗ ΤΗΣ ΔΙΔΑΣΚΑΛΙΑΣ ΚΑΙ ΑΠΑΙΤΟΥΜΕΝΗ ΥΛΙΚΟΤΕΧΝΙΚΗ ΥΠΟΔΟΜΗ**

Το προτεινόμενο σχέδιο μαθήματος σχεδιάστηκε για εφαρμογή στην καθημερινή αίθουσα διδασκαλίας.

Για την υλοποίηση του σχεδίου μαθήματος οι μαθητές και οι μαθήτριες έχουν πρόσβαση στο πολυμεσικό υλικό του σχεδίου μαθήματος μέσω των διαδραστικών πινάκων οι οποίοι έχουν εγκατασταθεί στις αίθουσες διδασκαλίας. Επιλέχθηκε αυτό το περιβάλλον διδασκαλίας, επειδή είναι πλέον εφικτό στο υφιστάμενο πλαίσιο λειτουργίας του δημόσιου ελληνικού Γυμνασίου. Εναλλακτικά, για να πραγματοποιήσει ο/η εκπαιδευτικός την εμπλουτισμένη διδασκαλία του/της, μπορεί να γίνει χρήση βιντεοπροβολέα και ενός φορητού υπολογιστή. Επίσης χρειάζεται επιτοίχιος γεωμορφολογικός χάρτης της Ευρώπης και το σχολικό βιβλίο.

Οι παραπάνω επιλογές καθιστούν το προτεινόμενο σχέδιο μαθήματος υλοποιήσιμο από πολλούς/ες εκπαιδευτικούς και ανοίγουν τον δρόμο για την αξιοποίηση των ΤΠΕ στην καθημερινή διδασκαλία.  Εναλλακτικά, η διδακτική πρόταση θα μπορούσε να υλοποιηθεί  σε περιβάλλον πολλών υπολογιστών όπου ο/η κάθε μαθητής/τρια διαθέτει πρόσβαση σε υπολογιστή και στο διαδίκτυο (περιβάλλον «1 προς 1»).  Σε ένα τέτοιο αναβαθμισμένο ΤΠΕ περιβάλλον διδασκαλίας,  η υλοποίηση του προτεινόμενου σχεδίου μαθήματος προβλέπεται ότι θα είναι ευκολότερη και το όφελος για τους/τις μαθητές/τριες μεγαλύτερο επειδή η μαθητοκεντρική διάσταση της διδασκαλίας θα είναι μεγαλύτερη, και η εμπλοκή και υπευθυνότητα των μαθητών/τριών επίσης μεγαλύτερη.  Το μόνο πρόβλημα σε μια τέτοια επιλογή είναι η απουσία τέτοιου περιβάλλοντος στην πράξη στο υφιστάμενο πλαίσιο του ελληνικού Γυμνασίου.   Το εργαστήριο Πληροφορικής το οποίο θα μπορούσε να προσφέρει ένα τέτοιο περιβάλλον είναι δύσκολα προσβάσιμο στους/στις εκπαιδευτικούς που διδάσκουν το μάθημα της Γεωλογίας -Γεωγραφίας.

Για την πραγματοποίηση του σχεδίου μαθήματος προτείνεται διάταξη τάξης σε σχήμα «Π». Για τις περιπτώσεις όπου η διάταξη «Π» είναι ανέφικτη είτε λόγω των διαστάσεων της αίθουσας διδασκαλίας είτε λόγω του πλήθους των μαθητών/τριών προτείνεται η «αμφιθεατρική» διάταξη. Προτείνεται η διάταξη «Π» επειδή όλοι/ες οι μαθητές/τριες μπορούν να δουν όλους/ες τους/τις υπόλοιπους/ες και ταυτόχρονα μπορούν να δουν οτιδήποτε προβάλλεται στον διαδραστικό πίνακα ή εναλλακτικά μέσω βιντεοπροβολέα.  Ως δεύτερη επιλογή προτείνεται η αμφιθεατρική διάταξη επειδή, σε σύγκριση με την παραδοσιακή διάταξη διευκολύνει την διεξαγωγή της συζήτησης στην ολομέλεια της τάξης η οποία γίνεται σε κάθε δραστηριότητα καθώς οι περισσότεροι/ες μαθητές/τριες βλέπουν τους/τις υπόλοιπους/ες χωρίς να χρειαστεί να γυρίσουν προς τα πίσω.

Οι μαθητές/τριες κατά κανόνα εργάζονται σε διμελείς ομάδες (δυάδες).  Έτσι στις περισσότερες δραστηριότητες,  το κάθε «θρανίο» λειτουργεί ως μία ομάδα μαθητών/τριών.  Προτείνεται η εργασία σε διμελείς ομάδες (εταιρική μορφή συνεργατικής μάθησης) επειδή στον περιορισμένο πρακτικά διαθέσιμο χρόνο της μίας διδακτικής ώρας (περίπου 35 λεπτά),  λειτουργεί στην πράξη αποτελεσματικότερα από άποψη χρόνου και από άποψη διευθέτησης του χώρου, σε σχέση με την εργασία σε μεγαλύτερες ομάδες (π.χ. τετραμελείς).   Υπάρχουν όμως και δραστηριότητες ή τμήματα των δραστηριοτήτων στις οποίες όλοι/ες οι μαθητές/τριες λειτουργούν ως μέλη μιας ενιαίας ομάδας – της ολομέλειας της τάξης.

Είναι καλό να υπάρχει γρήγορη (broadband) πρόσβαση στο διαδίκτυο ιδίως στην περίπτωση που το μάθημα γίνει σε «1 προς 1» περιβάλλον διδασκαλίας, γιατί έτσι θα εξοικονομηθεί πολύτιμος διδακτικός χρόνος.  Στο προτεινόμενο περιβάλλον της καθημερινής αίθουσας διδασκαλίας, ακόμη και σε περίπτωση που η πρόσβαση στο διαδίκτυο είναι  περιορισμένου εύρους, ο/η εκπαιδευτικός μπορεί να λύσει το πρόβλημα έχοντας αποθηκεύσει στον υπολογιστή του/της όσα εργαλεία μπορεί (φύλλα εργασίας, παρουσιάσεις, αρχεία ήχου - βίντεο, φωτογραφίες κ.λπ), αλλά και της γρήγορης πλοήγησης εκτελώντας τις διαδραστικές εφαρμογές από πριν

### Η προστιθέμενη αξία των ΤΠΕ:

Στο προτεινόμενο σχέδιο μαθήματος οι ΤΠΕ που χρησιμοποιούνται είναι: το διαδίκτυο, το λογισμικό κειμενογράφου «Word» και η δικτυακή πλατφόρμα ψηφιακών σεναρίων «ΑΙΣΩΠΟΣ».

* Το Word χρησιμοποιήθηκε για να γραφούν τα Φύλλα Εργασίας και το σχέδιο μαθήματος στην ψηφιακή του μορφή
* Το δικτυακό περιβάλλον κατασκευής σεναρίων «ΑΙΣΩΠΟΣ» χρησιμοποιήθηκε  για να στηθεί το σχέδιο μαθήματος στο διαδίκτυο.
* Διαδίκτυο: Στο προτεινόμενο σχέδιο μαθήματος, η χρήση του διαδικτύου εστιάζεται στην πρόσβαση που αυτό προσφέρει σε πολυμεσικό υλικό (διαδραστικοί χάρτες, κουίζ), αλλά και στις φωτογραφίες και πληροφορίες που αντλήθηκαν.

Η προστιθέμενη αξία των ΤΠΕ συνίσταται και στο ότι το μάθημα με τη χρήση των ΤΠΕ που αναφέρθηκαν παραπάνω, γίνεται περισσότερο ενδιαφέρον με αποτέλεσμα να αυξάνεται η ενεργή συμμετοχή των μαθητών/τριών.

Η συγκεκριμένη χρήση των ΤΠΕ, ειδικότερα η χρήση των λειτουργιών του διαδραστικού πίνακα, προσφέρει μαθησιακό υλικό το οποίο δημιουργεί αυθεντικές μαθησιακές συνθήκες (περιβάλλοντα) τα οποία ευνοούν τη διερευνητική μάθηση, τη συζήτηση σε επίπεδο ομάδας και ολομέλειας (τάξης) και την ανάπτυξη της κριτικής σκέψης των μαθητών/τριών.

**6. ΔΙΔΑΚΤΙΚΗ ΠΡΟΣΕΓΓΙΣΗ**

*(περιγραφή διδακτικής μεθοδολογίας π.χ. διερευνητική, ομαδοσυνεργατική, βιωματική, κ.λπ. προσέγγιση, διδακτικές τεχνικές και διδακτικά εργαλεία, πλαίσιο και τεχνικές αξιολόγησης των μαθητών)*

Το προτεινόμενο σχέδιο μαθήματος, συνδυάζει διαφορετικές μορφές διδασκαλίας.  Ο όρος «μορφή» διδασκαλίας χρησιμοποιείται σύμφωνα με το από πολλούς (Φρυδάκη, 2009; Ματσαγγούρας, 2000; Θεοφιλίδης, 1987; Χρυσαφίδης, 1991; και Κασσωτάκη & Φουρλή, 2006) αποδεκτό κριτήριο: η μορφή της διδασκαλίας διαμορφώνεται ανάλογα με τον ρόλο τον οποίο αναλαμβάνουν ο/η εκπαιδευτικός και οι μαθητές/τριες και από το είδος της επικοινωνίας που αναπτύσσεται μέσα στην τάξη κατά την διεξαγωγή της.  Υπάρχουν στάδια όπου ο/η εκπαιδευτικός εισηγείται ή παρουσιάζει υλικό (μορφή εισήγησης), στάδια όπου οι μαθητές/τριες εργάζονται ακολουθώντας τις οδηγίες του Φύλλου Εργασίας (μαθητοκεντρική μορφή) και στάδια όπου επικρατεί η συζήτηση στην ολομέλεια της τάξης (μορφή συζήτησης).  Σε κάθε περίπτωση οι μαθητές/τριες έχουν ενεργό ρόλο ακόμη και στην περίπτωση που ο/η εκπαιδευτικός παρουσιάζει/προβάλλει υλικό επειδή η παρουσίαση γίνεται μέσα από ανοιχτή συζήτηση σε όλη την τάξη στην οποία εμπλέκει και τους/τις μαθητές/τριες. Η εισήγηση-παρουσίαση του/της εκπαιδευτικού περιορίζεται α) στη αρχή του  μαθήματος όπου ο/η εκπαιδευτικός κάνει αναφορά στο περιεχόμενο του μαθήματος, διατυπώνει τους στόχους και συνδέει το μάθημα με τα προηγούμενα και β) στο τέλος του μαθήματος, όπου επικεντρώνει στην ανακεφαλαίωση των βασικών σημείων του μαθήματος.  Όμως και στις δύο περιπτώσεις, η παρουσίαση γίνεται σε ανοιχτή συζήτηση με την τάξη και υπάρχει συμμετοχή και των μαθητών/τριών. Στο υπόλοιπο της διδασκαλίας, ο/η εκπαιδευτικός έχει συντονιστικό καθοδηγητικό ρόλο είτε αυτό αφορά την εργασία των μαθητών/τριών στο Φύλλο Εργασίας είτε την διεξαγωγή συζήτησης στην ολομέλεια της τάξης.

Η διδακτική προσέγγιση είναι κυρίως η διερεύνηση εφόσον οι μαθητές/τριες καλούνται να παρατηρήσουν και να διατυπώσουν ερμηνείες, προβλέψεις, και ερωτήματα, να επικοινωνήσουν στην ομάδα τους και στην ολομέλεια της τάξης, να κάνουν  χρήση κριτικών και λογικών συλλογισμών και να εκτιμήσουν εναλλακτικές ερμηνείες (βλ. ΕΑΙΤΥ, 2010, σελ. 52;  Tamir, 1985;  Linn, Davis&Bell, 2004, σελ. 4).  Η διερεύνηση επιβάλλεται να είναι ως ένα βαθμό καθοδηγούμενη (κατευθυνόμενη) επειδή ο διαθέσιμος διδακτικός χρόνος σε κάθε διδακτική ώρα είναι περιορισμένος (λιγότερος από 45 λεπτά) αλλά και επειδή υπάρχουν συγκριμένοι στόχοι που πρέπει να επιτευχθούν.   Η ύπαρξη του Φύλλου Εργασίας παίζει ακριβώς αυτόν τον ρόλο του «οδηγού».  Με βάση τα παραπάνω, η προτεινόμενη διδασκαλία μπορεί να θεωρηθεί ότι σε ένα μεγάλος μέρος ανήκει στην καθοδηγούμενη διερευνητική μορφή διδασκαλίας (ή καθοδηγούμενη διερεύνηση) ή οποία είναι υποκατηγορία των μαθητοκεντρικών μορφών διδασκαλίας (Ματσαγγούρας 1999, σ.467).  Αν λάβουμε υπόψη μας ότι η διδασκαλία μας σε πολλές περιπτώσεις περιλαμβάνει και εισηγητικές  παρεμβάσεις του/της εκπαιδευτικού, τότε θα μπορούσαμε να την εντάξουμε και στις μικτές μορφές διδασκαλίας (Ματσαγγούρας, 1999, σ.427).  Επειδή το προτεινόμενο σχέδιο μαθήματος, σε αρκετές περιπτώσεις  προβλέπει εργασία των μαθητών/τριών σε ομάδες, η διδασκαλία ως ένα βαθμό εμπίπτει στην κατηγορία των συνεργατικών μορφών διδασκαλίας που είναι μια υποκατηγορία των μαθητοκεντρικών διδασκαλιών (βλ. Ματσαγγούρας 1999, σ.467).

Η προτεινόμενη διδακτική προσέγγιση βασίζεται στις γνωστικές θεωρίες μάθησης καθώς και στον εποικοδομισμό  (κονστρουκτιβισμό), σύμφωνα με τον οποίο η γνώση δεν μεταφέρεται/μεταδίδεται αλλά κατασκευάζεται/οικοδομείται από τον ίδιο τον/την μαθητή/τρια, εδράζεται πάνω σε προγενέστερες γνώσεις και απαιτεί την ενεργή συμμετοχή του/της.  Στην προτεινόμενη διδασκαλία, οι προϋπάρχουσες αντιλήψεις/ ιδέες των μαθητών/τριών λαμβάνονται υπόψη στον σχεδιασμό της διδασκαλίας.  Είναι επίσης σύμφωνη με τη θεωρία του κοινωνικού εποικοδομισμού  (κονστρουκτιβισμού) σύμφωνα με την οποία η γνώση δημιουργείται από τον/την ίδιο/α τον/την μαθητή/τρια καθώς αυτός/ή δρα και επικοινωνεί μέσα σε συγκεκριμένα κοινωνικά και πολιτισμικά πλαίσια.  Στην περίπτωσή μας, το κοινωνικοπολιτισμικό περιβάλλον περιλαμβάνει τους/τις συμμαθητές/τριές του, τον/την εκπαιδευτικό και το μαθησιακό υλικό.  Η εργασία των μαθητών/τριών σε ομάδες (εταιρικό σχήμα – δυάδες), η μεταξύ τους συνεργασία, όπως και η συνεργασία τους με τον/την εκπαιδευτικό αλλά και τους/τις υπόλοιπους μαθητές/τριες στην τάξη κατά τη διάρκεια των συζητήσεων στην ολομέλεια, είναι στοιχεία που χαρακτηρίζουν όλες τις προτεινόμενες δραστηριότητες.   Πέραν της επίτευξης των γνωστικών στόχων, η ομαδοκεντρική οργάνωση της διδασκαλίας προάγει την κοινωνικοποίησητων μαθητών/τριών, τη θετική στάση τους προς το σχολείο, τον εκδημοκρατισμό τους, αλλά και τη νοητική και τη γλωσσική τους ανάπτυξη (Ματσαγγούρας, 2000, σελ. 519-526).   Το προτεινόμενο σχέδιο μαθήματος δεν αποσκοπεί μόνο στην κατάκτηση της γνώσης αλλά και στην κατανόηση της επιστημονικής πρακτικής (επιστημονικής μεθόδου έρευνας και σκέψης). Δηλαδή στόχος δεν είναι μόνο το γνωστικό αποτέλεσμα (η συγκεκριμένη γνώση όπως οριοθετείται από τους στόχους του συγκεκριμένου μαθήματος) αλλά και η μύηση του/της μαθητή/τριας στη διαδικασία της απόκτησης της γνώσης δηλαδή να «να μαθαίνει πώς να μαθαίνει».

**7. ΑΝΑΛΥΤΙΚΗ ΠΕΡΙΓΡΑΦΗ ΔΙΔΑΚΤΙΚΗΣ ΠΟΡΕΙΑΣ**

**Βήμα 1ο**

**Χρονική Διάρκεια:** 45λεπτά

# **1) Εισαγωγή στο μάθημα – πρόκληση του ενδιαφέροντος των μαθητών/τριών (10’λεπτά )**

Με τη μέθοδο ερώτησης – απόκρισης ο/η εκπαιδευτικός κάνει ανάκληση των γνώσεων του προηγούμενου μαθήματος (Οι θάλασσες της Ευρώπης) και εξηγεί τους στόχους του μαθήματος.

Για την ευαισθητοποίηση και την πρόκληση του ενδιαφέροντος των μαθητών/τριών, τους δίνουμε να αναγνώσουν δυνατά μέσα στην τάξη ένα επιλεγμένο απόσπασμα από το βιβλίο του Γάλλου ιστορικού Φερνάντ Μπροντέλ με τίτλο «Μεσόγειος – Ο χώρος και η ιστορία». **(1η Δραστηριότητα).**

(Το κείμενο της 1ης Δραστηριότητας μπορεί να δοθεί στους/στις μαθητές/τριες, εκτός από τον παραδοσιακό τρόπο της φωτοτυπίας, ηλεκτρονικά σε κάθε υπολογιστή ανά μαθητή/τρια ή ανά 2 μαθητές/τριες ή να προβάλλεται σε διαδραστικό πίνακα  ή σε οθόνη από τον υπολογιστή του/της εκπαιδευτικού).

**2) Κύριο μέρος (30 λεπτά)**

* Ενότητα 1η: (20 λεπτά)

Οι μαθητές/τριες επεξεργάζονται σε ομάδες ανά θρανίο το κείμενο της 1ης Δραστηριότητας και απαντούν στις ερωτήσεις του Φύλλου Εργασίας 1. Εφόσον έχουμε διαδραστικό πίνακα, μπορούμε με τη βοήθεια των μαθητών/τριών να απαντήσουμε στο Φύλλο Εργασίας χρησιμοποιώντας τα εργαλεία του πίνακα, σημειώνοντας πάνω στο κείμενο και στον χάρτη της Μεσογείου.

Με τη βοήθεια των μαθητών/τριών ο/η εκπαιδευτικός επεκτείνει δείχνοντας πάνω στον χάρτη τα μεγαλύτερα νησιά και ηφαίστεια της Μεσογείου, τις χερσονήσους της, καθώς και τις επιμέρους θάλασσες στις οποίες χωρίζεται. Οι μαθητές/τριες γνωρίζουν αρκετά από τα παραπάνω από προηγούμενα μαθήματα (Μελετώντας με χάρτες το φυσικό περιβάλλον της Ευρώπης, Σεισμική και ηφαιστειακή δράση στην Ευρώπη και στην Ελλάδα και Οι θάλασσες της Ευρώπης) και επομένως μπορούν να επιχειρήσουν να δώσουν απάντηση με ποιο τρόπο σχηματίστηκε η Μεσόγειος και στο γιατί είναι βαθιά θάλασσα. Επίσης γίνεται συζήτηση για το κλίμα της Μεσογείου (γίνεται ανάκληση γνώσεων από την Α΄ τάξη του Γυμνασίου –Β2.2 Οι βροχές, το κλίμα).

* Ενότητα 2η: (10 λεπτά)

Τέλος παρουσιάζεται η διαδραστική διαφάνεια «Ανάγλυφο και βλάστηση της Μεσογείου» στον διαδραστικό πίνακα ή περιηγούνται σ' αυτήν μόνοι/ες τους οι μαθητές/τριες από τον υπολογιστή τους και απαντούν στις ερωτήσεις. Ο/Η εκπαιδευτικός ελέγχει τις απαντήσεις και δίνει τις απαιτούμενες διευκρινήσεις.

Ολοκληρώνουμε το κύριο μέρος με μια σύντομη συζήτηση στην ολομέλεια της τάξης για τους λόγους στους οποίους οφείλεται η υψηλή αλατότητα στη Μεσόγειο (και εδώ γίνεται  (ανάκληση γνώσεων της Α΄τάξης του Γυμνασίου).

**Ολοκλήρωση της διδασκαλίας - Αξιολόγηση (5 λεπτά)**

Ο/Η εκπαιδευτικός συνοψίζει σύντομα τα βασικά σημεία του μαθήματος και δίνει οδηγίες για τη μελέτη των μαθητών/τριών στο σπίτι και τις αντίστοιχες εργασίες από το βιβλίο και το τετράδιο εργασιών.

Στο τέλος του μαθήματος, προτείνεται να αφιερωθούν 5-7 λεπτά για την διενέργεια της **τελικής**αξιολόγησης η οποία αφορά την αξιολόγηση της αποτελεσματικότητας του σχεδίου μαθήματος αλλά και των μαθητών/τριών.  Προφανώς, η αξιολόγηση του σχεδίου μαθήματος συντελείται και κατά τη διάρκεια της διδασκαλίας (**διαμορφωτική** αξιολόγηση)  εφόσον τότε μπορεί να εκτιμηθεί το ενδιαφέρον, η συμμετοχή και η συνεργασία των μαθητών/τριών αλλά και το μαθησιακό αποτέλεσμα στο τέλος της κάθε δραστηριότητας όταν τα αποτελέσματα (απαντήσεις των μαθητών/τριών) ανακοινώνονται και συζητούνται στην ολομέλεια της τάξης.

Ο/Η εκπαιδευτικός μπορεί να κάνει την τελική αξιολόγηση απευθύνοντας προφορικές ερωτήσεις  στους/στις μαθητές/τριες ή μπορεί να ελέγξει κάποιες από τις γνώσεις τους που αφορούν τα νησιά, τα ηφαίστεια και τις θάλασσες της Μεσογείου  ζητώντας τους να εκτελέσουν στον διαδραστικό πίνακα ή στον υπολογιστή τους τις εφαρμογές των Κουίζ 1 και 2 και την ερώτηση αντιστοίχισης.

***Τέλος 1ης διδακτικής ώρας******- εκπλήρωση του 1ου 2ου,3ου,4ου και 5ου ΠΜΑ***

**1ο Φύλλο εργασίας**

**Δομικά - Διαδραστικά στοιχεία**:

**1η Δραστηριότητα**

**Τύπος Δομικού/Διαδραστικού Εργαλείου:** 80

**Υπερσύνδεσμος:** <http://aesop.iep.edu.gr/node/20278/3212#20283>

2. **Μεσόγειος**

**Τύπος Δομικού/Διαδραστικού Εργαλείου:** 67

**Υπερσύνδεσμος:** <http://aesop.iep.edu.gr/node/20278/3212#20290>

3. **Μεσόγειος (διαδραστικά)**

**Τύπος Δομικού/Διαδραστικού Εργαλείου:** 110

**Υπερσύνδεσμος:** <http://aesop.iep.edu.gr/node/20278/3212#20291>

4. **Ανάγλυφο και βλάστηση της Μεσογείου**

**Τύπος Δομικού/Διαδραστικού Εργαλείου:** 103

**Υπερσύνδεσμος:** <http://aesop.iep.edu.gr/node/20278/3212#20299>

5. **Κουίζ 1: Τα νησιά της Μεσογείου**

**Τύπος Δομικού/Διαδραστικού Εργαλείου:** 80

**Υπερσύνδεσμος:** <http://aesop.iep.edu.gr/node/20278/3212#20293>

*Διευκρίνιση: Διδακτικό παιχνίδι που μπορεί να παιχτεί στην τάξη με τους μαθητές είτε στον*

*διαδραστικό πίνακα είτε στον υπολογιστή τους, οπότε μπορεί να αποτελέσει και ένα εργαλείο*

*αξιολόγησης αφού δίνει σκορ και χρόνο*

*.*

6. **Κουίζ 2: Θάλασσες της Μεσογείου**

**Τύπος Δομικού/Διαδραστικού Εργαλείου:** 80

**Υπερσύνδεσμος:** <http://aesop.iep.edu.gr/node/20278/3212#20295>

*Διευκρίνιση: Διδακτικό παιχνίδι που μπορεί να παιχτεί στην τάξη με τους μαθητές/τριες είτε στον*

*διαδραστικό πίνακα είτε στον υπολογιστή τους, οπότε μπορεί να αποτελέσει και ένα εργαλείο*

*αξιολόγησης αφού δίνει σκορ και χρόνο.*

7. **Τα ηφαίστεια της Μεσογείου**

**Τύπος Δομικού/Διαδραστικού Εργαλείου:** 61

**Υπερσύνδεσμος:** <http://aesop.iep.edu.gr/node/20278/3212#20306>

*Διευκρίνιση: Αντιστοίχιση των ηφαιστείων της Μεσογείου με τις περιοχές που βρίσκονται*

**Βήμα 2ο**

**Χρονική Διάρκεια:** 45λεπτά

**Χώρος Διεξαγωγής:** Καθημερινή αίθουσα διδασκαλίας εξοπλισμένη με διαδραστικό πίνακα ή σύστημα Η/Υ-βιντεοπροβολέα.

Εναλλακτικά περιβάλλον διδασκαλίας "1 προς 1"

**1) Εισαγωγή στο μάθημα – πρόκληση του ενδιαφέροντος των μαθητών/τριών (10 λεπτά )**

Με αφορμή την τελευταία παράγραφο από το κείμενο του Φερνάντ Μπροντέλ με τίτλο

«Μεσόγειος – Ο χώρος και η ιστορία», ο/η εκπαιδευτικός αναφέρεται στη "Mare Nostrum" των Ρωμαίων και με τη μέθοδο ερώτησης – απόκρισης κάνει ανάκληση των γνώσεων των μαθητών/τριών πάνω στους πολιτισμούς που αναπτύχθηκαν στην περιοχή της Μεσογείου κατά την αρχαιότητα (ελληνικός, φοινικικός, ρωμαϊκός, αιγυπτιακός, αραβικός) και εξηγεί τους στόχους του μαθήματος.

Για την ευαισθητοποίηση και την πρόκληση του ενδιαφέροντος των μαθητών/τριών, τους παρουσιάζουμε φωτογραφίες από πολιτισμικά στοιχεία περιοχών της Μεσογείου (Ελλάδα, Νότια Ιταλία) και τους ζητάμε να αναγνωρίσουν όσα μπορούν.

(Η παρουσίαση ενσωματώθηκε στο ψηφιακό σχέδιο μαθήματος σαν "[Φύλλο Εργασίας 1](https://aesop.iep.edu.gr/sites/default/files/filla-ergasias/mesogeios_anthropoi_kai_politismos.pdf)").

**2) Κύριο μέρος (30 λεπτά)**

* Ενότητα 1η (15 λεπτά)

Από τα διάφορα πολιτιστικά στοιχεία και τις αλληλεπιδράσεις τους στους λαούς της Μεσογείου

εστιάζουμε στη Μουσική (διαθεματική προσέγγιση)

Χωρίζουμε τους/τις μαθητές/τριες σε έξι (6) το πολύ ομάδες (ανά δύο θρανία) και η κάθε ομάδα αφού μελετήσει το Φύλλο Εργασίας 2, καλείται να ακούσει ένα από τα έξι (6) τραγούδια από την περιοχή της Μεσογείου και να απαντήσει στο Φύλλο Εργασίας 2.

Τα τραγούδια είναι τα:

1. PINGULI PINGULI GIUVACCHIN (παιδικό στιχούργημα από το Σαλέντο για την εκμάθηση των πρώτωναριθμών) και LU PURTUNI(Η ΠΟΡΤΑ) (παραδοσιακό τραγούδι από την Απουλία) - ΙΤΑΛΙΑ

2. LAMA BADA YATATHANA (αραβοανδαλουσιανό του 9ου αιώνα που διαδόθηκε από τη Βαγδάτη στην Κόρδοβα και τη Γρανάδα και μετά την αποχώρηση των Αράβων από την Ισπανία πέρασε στη Βόρεια Αφρική) - ΙΣΠΑΝΙΑ

3. ΤΟ ΓΙΑΣΕΜΙ (παραδοσιακό κυπριακό τραγούδι με πολλές παραλλαγές σε Κων/πολη και Μ.Ασία) – ΚΥΠΡΟΣ

4. ΣΜΥΡΝΑΙΙΚΟ ΜΙΝΟΡΕ (τυπικό παράδειγμα του ανάμεικτου στυλ που αναπτύχθηκε στη Σμύρνη στις\_αρχές του εικοστού αιώνα: ο ήχος του αμανέ συνυπάρχει με ήχους από ευρωπαϊκές οπερέτες) - ΕΛΛΑΔΑ/ΤΟΥΡΚΙΑ

5. EL BARQUERO(Ο ΒΑΡΚΑΡΗΣ) (αρχαϊκή ρομάντσα από το παραθαλάσσιο χωριό Llanes που την

τραγουδούν στη γιορτή της Αγίας Μαγδαληνής) - ΙΣΠΑΝΙΑ

6. LA FINFORLETTA (παραδοσιακό Προβηγκίας που χρησιμοποιεί μύθους και ιστορίες από το ζωϊκό

βασίλειο για να σχολιάσει τις δυσκολίες της καθημερινής ζωής) – ΓΑΛΛΙΑ

7) Προτείνονται και τα δύο παρακάτω ελληνικά τραγούδια

* ΘΑΛΑΣΣΑ ΑΠ΄ ΟΛΑ ΤΑ ΝΕΡΑ Παραδοσιακό τραγούδι των Κυκλάδων για τη λύπη και τη μοναξιά που αισθάνονταν οι συγγενείς των ναυτικών οι οποίοι έλειπαν για μεγάλο χρονικό διάστημα από τα σπίτια τους (<https://www.youtube.com/watch?v=eKssfywPutw>)
* ΜΕΣΟΓΕΙΟΣ Τραγούδι που στους στίχους του περικλείεται η Γεωγραφία της Μεσογείου και η Ιστορία των λαών της (<https://www.youtube.com/watch?v=8sQTh95bv8s> )

Για να βοηθηθούν οι μαθητές/τριες να αναγνωρίσουν τα όργανα μέσα στα τραγούδια, προτείνεται να ακούσουν πρώτα τα δείγματα των οργάνων που είναι ενσωματωμένα μέσα στο Φύλλο Εργασίας (αρχεία mp3).

* Ενότητα 2η (15 λεπτά)

Τέλος, για τα περιβαλλοντικά προβλήματα στη Μεσόγειο (στόχος 3) παρουσιάζονται δύο

διαδραστικοί χάρτες από τη σειρά των "European Atlas of the Seas" στον διαδραστικό πίνακα ή

περιηγούνται σ' αυτόν μόνοι/ες τους οι μαθητές/τριες από τον υπολογιστή τους.

Επιλέγονται οι "Security" για το πρόβλημα της ρύπανσης και "Fish Consumption" για το πρόβλημα της υπεραλίευσης.

Οι μαθητές/τριες απαντούν στις ερωτήσεις του Φύλλου Εργασίας 3 - Περιβαλλοντικά προβλήματα στη Μεσόγειο. Ο/Η εκπαιδευτικός ελέγχει τις απαντήσεις και δίνει τις απαιτούμενες διευκρινίσεις.

Ολοκληρώνουμε το κύριο μέρος με μια σύντομη συζήτηση στην ολομέλεια της τάξης για τους λόγους στους οποίους οφείλονται τα περιβαλλοντικά προβλήματα στη Μεσόγειο.

**Ολοκλήρωση της διδασκαλίας (5΄)**

Ο/Η εκπαιδευτικός συνοψίζει σύντομα τα βασικά σημεία του μαθήματος και δίνει οδηγίες για τη μελέτη των μαθητών/τριών στο σπίτι και τις αντίστοιχες εργασίες από το βιβλίο και το τετράδιο εργασιών.

Στο τέλος του μαθήματος, προτείνεται να αφιερωθούν 5-7 λεπτά για την διενέργεια της **τελικής**

αξιολόγησης η οποία αφορά την αξιολόγηση της αποτελεσματικότητας του σχεδίου μαθήματος αλλά και των μαθητών/τριών. Προφανώς, η αξιολόγηση του σχεδίου μαθήματος συντελείται και κατά τη διάρκεια της διδασκαλίας (**διαμορφωτική** αξιολόγηση) εφόσον τότε μπορεί να εκτιμηθεί το ενδιαφέρον, η συμμετοχή και η συνεργασία των μαθητών/τριών αλλά και το μαθησιακό αποτέλεσμα στο τέλος της κάθε δραστηριότητες όταν τα αποτελέσματα (απαντήσεις των μαθητών/τριών) ανακοινώνονται και συζητούνται στην ολομέλεια της τάξης.

Ο/Η εκπαιδευτικός μπορεί να κάνει την τελική αξιολόγηση προφορικά στους/στις μαθητές/τριες καθώς και από τα δύο φύλλα εργασίας που συμπλήρωσαν.

***Τέλος 2ης διδακτικής ώρας - εκπλήρωση του 6ου και 7ου ΠΜΑ***

**Ανάθεση εργασίας για το σπίτι**

**Προτεινόμενα διαθεματικά σχέδια εργασίας στο ΑΠΣ**

***Θέμα: Μεσόγειος και μεσογειακοί πολιτισμοί***: Εκπόνηση ομαδικών εργασιών με γεωγραφικό και ιστορικό χαρακτήρα σχετικά με την ανάπτυξη διάφορων πολιτισμών στον ευρύτερο μεσογειακό χώρο.

***Θεμελιώδεις διαθεματικές έννοιες***: *Διάσταση, Μεταβολή, Αλληλεπίδραση, Αλληλεξάρτηση*.

***Προεκτάσεις***: Ιστορία, Γλώσσα, Αισθητική Αγωγή.

Επειδή τα δύο μαθήματα που αφορούν τη Μεσόγειο, αναφέρονται σε ένα πολύ ενδιαφέρον θέμα το οποίο αφορά άμεσα και τη χώρα μας και τον πολιτισμό της και το οποίο βέβαια είναι ανεξάντλητο, όπως είναι η Μεσόγειος, αλλά και για εμπέδωση των γνώσεων που αποκτήθηκαν στις δύο προηγούμενες διδακτικές ώρες, προτείνεται να δοθούν θέματα για ομαδικές εργασίες στους /στις μαθητές/τριες όπως:

***γεωμορφολογία – ηφαίστεια – κλίμα/βλάστηση – πολιτισμοί (π.χ. Αίγυπτος, Κύπρος, Ρώμη,***

***Βυζάντιο, Άραβες κ.λπ) – εμπόριο – αποικισμοί/αποικιοκρατία – μουσική – διατροφή κ.λπ***

**Φύλλα εργασίας**

**Φ.Ε. 1**

<https://drive.google.com/file/d/1N5FvGnz0BkKx8rQGIKAVtmf2f1Hf5S1-/view?usp=sharing>

**Φ.Ε. 2**

<https://docs.google.com/document/d/1s6z-Q-Lfl-3Z_xxCCB5mQBTmfZlkVX7adAPvASAjMT8/edit?usp=sharing>

**Φ.Ε. 3**

<https://drive.google.com/file/d/12phtt4O1Wqq9ti0PliQ8S67QWiqV_BTR/view?usp=sharing>

**Δομικά - Διαδραστικά στοιχεία**:

**Δραστηριότητες**

1. **Pingulipinguli - Lapurtuni**

**Τύπος Δομικού/Διαδραστικού Εργαλείου:** 101

**Υπερσύνδεσμος:** <http://aesop.iep.edu.gr/node/20278/3213#20316>

*Διευκρίνιση: Παιδικό από το Σαλέντο / Παραδοσιακό από την Απουλια - Ιταλία*

2. **Lamabadayatathana**

**Τύπος Δομικού/Διαδραστικού Εργαλείου:** 101

**Υπερσύνδεσμος:** <http://aesop.iep.edu.gr/node/20278/3213#20318>

*Διευκρίνιση: Ερωτικό αραβικό απ΄την Ανδαλουσία - Ισπανία*

3. **Το γιασεμί**

**Τύπος Δομικού/Διαδραστικού Εργαλείου:** 101

**Υπερσύνδεσμος:** <http://aesop.iep.edu.gr/node/20278/3213#20319>

*Διευκρίνιση: Κύπρος*

4. **Σμυρναίικο μινόρε**

**Τύπος Δομικού/Διαδραστικού Εργαλείου:** 101

**Υπερσύνδεσμος:** <http://aesop.iep.edu.gr/node/20278/3213#20320>

*Διευκρίνιση: Ελλάδα/Τουρκία*

5. **Elbarquero**

**Τύπος Δομικού/Διαδραστικού Εργαλείου:** 101

**Υπερσύνδεσμος:** <http://aesop.iep.edu.gr/node/20278/3213#20321>

*Διευκρίνιση: Ερωτικό από την Ισπανία*

6. **Lafinforletta**

**Τύπος Δομικού/Διαδραστικού Εργαλείου:** 101

**Υπερσύνδεσμος:** <http://aesop.iep.edu.gr/node/20278/3213#20322>

*Διευκρίνιση: Παραδοσιακό παιδικό από την Προβηγκία - Γαλλία*

7. **Ρύπανση της Μεσογείου**

**Τύπος Δομικού/Διαδραστικού Εργαλείου:** 34

**Υπερσύνδεσμος:** <http://aesop.iep.edu.gr/node/20278/3213#20326>

8. **Υπεραλίευση στη Μεσόγειο**

**Τύπος Δομικού/Διαδραστικού Εργαλείου:** 34

**Υπερσύνδεσμος:** <http://aesop.iep.edu.gr/node/20278/3213#20327>

**8. ΠΙΘΑΝΕΣ ΕΠΕΚΤΑΣΕΙΣ - ΠΡΟΣΑΡΜΟΓΕΣ ΣΧΕΔΙΟΥ ΜΑΘΗΜΑΤΟΣ** (π.χ. στην περίπτωση συνθηκών εξ αποστάσεως εκπαίδευσης)

Το σχέδιο μαθήματος μπορεί να εκτελεστεί και από απόσταση (με χρήση της προσομοίωσης και ομάδων στην όποια πλατφόρμα σύγχρονης εκπαίδευσης χρησιμοποιείται).

**9. ΒΙΒΛΙΟΓΡΑΦΙΑ – ΔΙΚΤΥΟΓΡΑΦΙΑ**

Linn, M.C., Davis E.A. & Bell, P.L. (2004) Inquiry and Technology. In M.C. Linn, E.A. Davis & P.L. Bell (Eds.), Internet environments for science education. (pp 3-27). Mahwah, NJ: Lawrence Erlbaum Associates.

Tamir, P. (1985). Content analysis focusing on inquiry. Journal of Curriculum Studies, 17(1), pp 87-94.

ΕΑΙΤΥ (2010)- Υλικό επιμόρφωσης κλάδου ΠΕ04.   Επιμόρφωση των εκπαιδευτικών για την αξιοποίηση και εφαρμογή των ΤΠΕ στη Διδακτική Πράξη.  Επιμορφωτικό υλικό για την επιμόρφωση των εκπαιδευτικών στα Κέντρα Στήριξης Επιμόρφωσης.  Τεύχος 5: Κλάδος ΠΕ04,  Β’ Έκδοση, ΕΑΙΤΥ, Τομέας Επιμόρφωσης & Κατάρτισης, Πάτρα, Δεκέμβριος  2010

Θεοφιλίδης, Χ. (1987). Διαθεματική προσέγγιση της διδασκαλίας.  Λευκωσία.

Καραμπάτσα Α., Κλωνάρη Α., Κουτσόπουλος Κ., Μαράκη Κ., &Τσουνάκος Θ., (2000).  Γεωγραφία Α' Γυμνασίου, ΟΕΔΒ, έκδοση Δ', Αθήνα

Ματσαγγούρας, Γ. Η. (2000) Θεωρία και Πράξη της διδασκαλίας, Τ.Β’. Στρατηγικές Διδασκαλίας. Η κριτική σκέψη στη διδακτική πράξη. Αθήνα: Gutemberg, 2000.

Ματσαγγούρας, Γ. Η. (1999) Θεωρία και Πράξη της διδασκαλίας. Η Σχολική Τάξη. Χώρος. Ομάδα. Πειθαρχία. Μέθοδος. Αθήνα: Γρηγόρης.

Φρυδάκη, Ε. (2009).  Η διδασκαλία στην τομή της νεωτερικής και της μετανεωτερικής σκέψης.  Αθήνα: Εκδόσεις Κριτική ΑΕ, 2009.

Χρυσαφίδης, Κ. (1991). Σύγχρονοι διδακτικοί προβληματισμοί, Αθήνα, Σμυρνιωτάκης

**10. ΠΑΡΑΡΤΗΜΑ**

**Φύλλα εργασίας**

**Φ.Ε. 1**

<https://drive.google.com/file/d/1N5FvGnz0BkKx8rQGIKAVtmf2f1Hf5S1-/view?usp=sharing>

**Φύλλο Εργασίας 1**

1. Ποια είναι τα σημεία επικοινωνίας της Μεσογείου με άλλες θάλασσες, τα οποία αναφέρονται στο κείμενο;

Να τα εντοπίσετε στον χάρτη 14.1 της σελίδας 50 του βιβλίου.

2. Ποιες χερσόνησοι της Μεσογείου αναφέρονται στο κείμενο;

Σε ποιες μικρότερες θάλασσες τη χωρίζουν;

3. Υπογραμμίστε στο κείμενο τις περιοχές που χωρίζουν τη Μεσόγειο

σε δυτική και ανατολική και αφού τις εντοπίσετε στον χάρτη 15.1

της σελίδας 52 του βιβλίου, να χαράξετε αυτό το σύνορο.

**Φ.Ε 2**

<https://docs.google.com/document/d/1s6z-Q-Lfl-3Z_xxCCB5mQBTmfZlkVX7adAPvASAjMT8/edit?usp=sharing>

**Φύλλο Εργασίας 2**

**ΜΟΥΣΙΚΗ στη ΜΕΣΟΓΕΙΟ**

«Το ταξίδι στη Μεσόγειο», γράφει ο F. Braudel, «είναι η ανακάλυψη του ρωμαϊκού κόσμου στο Λίβανο, της προϊστορίας στη Σαρδηνία, των ελληνικών πόλεων στη Σικελία, της αραβικής παρουσίας στην Ισπανία, του τουρκικού Ισλάμ στη Γιουγκοσλαβία». Συνδετικοί αρμοί, οι διαδρομές θαλάσσιες και χερσαίες, που ενώνουν τις πόλεις, τη φύση, την ιστορία και την ψυχή των χωρών της Μεσογείου μπερδεύοντας διηγήσεις του Οδυσσέα με αυτές του Σεβάχ του θαλασσινού, αναμιγνύοντας αμανέδες και τη φωνή του ιμάμη με προσευχές του ραβίνου και ψαλμωδίες χριστιανικές. Οι απηχήσεις της φυσικής κλίμακας των αρχαίων, η βυζαντινή οκτάηχος και τα αραβικά τεταρτοτόνια

συνυπάρχουν με τις πεντατονικές και τις επιδράσεις της δυτικής αρμονίας. Κοινά στοιχεία όλων αυτών των παραδόσεων είναι τα όργανα:

Μεμβρανόφωνα: ντέφι, νταραμπούκα, νταούλι

Έγχορδα με δοξάρι: λύρα – βιόλα

Έγχορδα νυκτά: λαούτο – ούτι – ταμπουράς - κιθάρα – άρπα

Πνευστά: αυλός – σάλπιγγα – γκάιντα– κοχύλια – ζουρνάς

Κρουστά: τύμπανα – κρόταλα – κύμβαλα – τουμπελέκι

Αυτό που είναι πραγματικά εντυπωσιακό στη μεσογειακή μουσική παράδοση είναι η δυνατότητα αφομοίωσης διαφορετικών και ξένων συστατικών, λόγω των βίαιων μετακινήσεων πληθυσμών αλλά και της εμπορικής υπερδραστηριότητας στην περιοχή με αποτέλεσμα ένα ενδιαφέρον πλέγμα μουσικών δανείων και αντιδανείων.

Σ’ ένα κόσμο τόσο ρευστό όσο και περιχαρακωμένο, η Μεσόγειος δεν υπήρξε παρά μια δυνατότητα, μια αφορμή για ηθελημένη ή όχι επικοινωνία.

* Αφού διαβάσετε τις παραπάνω πληροφορίες να προσπαθήσετε να εντοπίσετε στα τραγούδια που θα ακούσετε κάποια από τα παραπάνω όργανα καθώς και την πιθανή χώρα προέλευσης:
* [ΣΕΡΑΝΤΑ ΜΗΛΑ-ΤΣΟΥΓΚΡΑΝΕΣ](https://www.google.com/search?q=%CF%84%CF%81%CE%B1%CE%B3%CE%BF%CF%85%CE%B4%CE%B9+%CE%BC%CE%B5%CF%83%CE%BF%CE%B3%CE%B5%CE%B9%CE%BF%CF%82+%CE%BC%CE%B5+%CE%BA%CF%81%CE%BF%CF%85%CF%83%CF%84%CE%B1+%CF%80%CE%BD%CE%B5%CF%85%CF%83%CF%84%CE%B1+%CE%B5%CE%B3%CF%87%CE%BF%CF%81%CE%B4%CE%B1+%CE%BF%CF%81%CE%B3%CE%B1%CE%BD%CE%B1&sca_esv=f712e055a0066755&udm=7&sxsrf=ADLYWIJTBC-espWNEoRC-WVgzY0roBaB9g:1734078218289&ei=Cu9bZ4moEeOC9u8PkcvmgQI&start=10&sa=N&sstk=ATObxK7ePaYD3zYMZNdN8Mtm1mrhjX6wEJ-_sGrCbDuQ7qn5kJwQzkNwlo6BkeBzdYjQIVkA_AKJY1SWhZZx9M5sA5ZELCv08ZscbQ&ved=2ahUKEwiJ1drhqKSKAxVjgf0HHZGlOSAQ8tMDegQIBRAE&biw=1600&bih=865&dpr=2#fpstate=ive&vld=cid:952c2890,vid:TOuI0awV_LE,st:0)
* [Ikokasti’s dream](https://www.google.com/search?q=%CF%84%CF%81%CE%B1%CE%B3%CE%BF%CF%85%CE%B4%CE%B9+%CE%BC%CE%B5%CF%83%CE%BF%CE%B3%CE%B5%CE%B9%CE%BF%CF%82+%CE%BC%CE%B5+%CE%BA%CF%81%CE%BF%CF%85%CF%83%CF%84%CE%B1+%CF%80%CE%BD%CE%B5%CF%85%CF%83%CF%84%CE%B1+%CE%B5%CE%B3%CF%87%CE%BF%CF%81%CE%B4%CE%B1+%CE%BF%CF%81%CE%B3%CE%B1%CE%BD%CE%B1&sca_esv=f712e055a0066755&udm=7&sxsrf=ADLYWIJTBC-espWNEoRC-WVgzY0roBaB9g:1734078218289&ei=Cu9bZ4moEeOC9u8PkcvmgQI&start=10&sa=N&sstk=ATObxK7ePaYD3zYMZNdN8Mtm1mrhjX6wEJ-_sGrCbDuQ7qn5kJwQzkNwlo6BkeBzdYjQIVkA_AKJY1SWhZZx9M5sA5ZELCv08ZscbQ&ved=2ahUKEwiJ1drhqKSKAxVjgf0HHZGlOSAQ8tMDegQIBRAE&biw=1600&bih=865&dpr=2#fpstate=ive&vld=cid:53b144a0,vid:NnfVUmzNvGc,st:0)

**Φ.Ε. 3**

<https://drive.google.com/file/d/12phtt4O1Wqq9ti0PliQ8S67QWiqV_BTR/view?usp=sharing>

**Φύλλο Εργασίας 3**

**Περιβαλλοντικά προβλήματα στη Μεσόγειο**

1. Ανοίξτε τον διαδραστικό χάρτη «Ευρωπαϊκός Άτλας Θαλασσών» ([European Atlas of the Seas](https://ec.europa.eu/maritimeaffairs/atlas/maritime_atlas/#lang=EN;p=w;bkgd=1;theme=2:0.75;c=1224514.3987259883,6446275.841017013;z=4)) και επιλέξτε τον χάρτη “Security”(Ασφάλεια). Ο χάρτης παρουσιάζει τα μεγαλύτερα ναυτικά ατυχήματα καθώς και τη ρύπανση από το πετρέλαιο που χύθηκε εξαιτίας τους στις ευρωπαϊκές θάλασσες.

Κάνοντας «κλικ» επάνω στα σημεία που παρουσιάζονται στο χάρτη, καταγράψτε α. τον αριθμό των ατυχημάτων, β. το είδος των πλοίων που τα προκάλεσαν και γ. την ποσότητα πετρελαίου που απελευθερώθηκε στη Μεσόγειο θάλασσα. Σχολιάστε τις παρατηρήσεις σας.

2. Ανοίξτε τον διαδραστικό χάρτη «Ευρωπαϊκός Άτλας Θαλασσών» ([European Atlas of the Seas](https://ec.europa.eu/maritimeaffairs/atlas/maritime_atlas/#lang=EN;p=w;bkgd=1;theme=2:0.75;c=1224514.3987259883,6446275.841017013;z=4)) και επιλέξτε τον χάρτη “Fish Consumption”/ (Κατανάλωση αλιευμάτων). Ο χάρτης παρουσιάζει την κατανάλωση ψαριών στις ευρωπαϊκές χώρες από το 1961 έως το 2009, ανά άτομο το χρόνο. Κάνοντας «κλικ» επάνω στον αριθμό που εμφανίζεται σε κάθε μεσογειακή χώρα εμφανίζεται ένα γράφημα της κατανάλωσης ψαριών στην κάθε χώρα για το παραπάνω χρονικό διάστημα.

α. Καταγράψτε τις παρατηρήσεις σας.

β. Πως επηρεάζει η κατανάλωση που καταγράψατε τους πληθυσμούς των

ψαριών της Μεσογείου, δεδομένου ότι είναι μια κλειστή θάλασσα;

Σημείωση: Η ιστοσελίδα είναι μεταφρασμένη και στα [Ελληνικά](https://ec.europa.eu/maritimeaffairs/atlas/maritime_atlas/#lang=EL;p=w;bkgd=1;theme=2:0.75;c=1224514.3987259883,6446275.841017013;z=4)